29.7.2022
SK
Úradný vestník Európskej únie
L 200/25
VYKONÁVACIE NARIADENIE KOMISIE (EÚ) 2022/1322 z 25. júla 2022, ktorým sa mení vykonávacie nariadenie (EÚ) 2021/632, pokiaľ ide o zoznamy produktov živočíšneho pôvodu, vedľajších živočíšnych produktov a zmiešaných výrobkov podliehajúcich úradným kontrolám na hraničných kontrolných staniciach (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 47 ods.
2 prvý pododsek písm.
a),
keďže:
(1)
Vo vykonávacom nariadení Komisie (EÚ) 2021/632 (2) sa zostavujú zoznamy zvierat, produktov živočíšneho pôvodu, zárodočných produktov, vedľajších živočíšnych produktov a odvodených produktov, zmiešaných výrobkov, ako aj sena a slamy, ktoré treba predložiť na úradné kontroly na hraničných kontrolných staniciach, spoločne s ich príslušnými číselnými znakmi z kombinovanej nomenklatúry (ďalej len „číselné znaky KN“) stanovenými v nariadení Rady (EHS) č. 2658/87 (3).
(2)
V článkoch 3, 5 a 12 delegovaného nariadenia Komisie (EÚ) 2019/625 (4) sa stanovujú požiadavky na dovoz zásielok tovaru, na ktoré sa vzťahujú určité číselné znaky KN a číselné znaky harmonizovaného systému (ďalej len „číselné znaky HS“) v druhej časti prílohy I k nariadeniu (EHS) č. 2658/87.
Tieto ustanovenia boli zmenené delegovaným nariadením Komisie (EÚ) 2022/887 (5).
V delegovanom nariadení (EÚ) 2022/887 sa objasňujú uplatniteľné číselné znaky doplnením chýbajúcich číselných znakov a odstránením číselných znakov, ktoré už nie sú relevantné.
Preto je vhodné do zoznamov v prílohe k vykonávaciemu nariadeniu (EÚ) 2021/632 doplniť položky a číselné znaky KN 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 a 3002 49 00, aby sa predišlo akýmkoľvek nejasnostiam, pokiaľ ide o to, ktoré zásielky tovaru podliehajú úradným kontrolám na hraničných kontrolných staniciach.
(1) Ú. v.
EÚ L 95, 7.4.2017, s. 1.
(2) Vykonávacie nariadenie Komisie (EÚ) 2021/632 z 13. apríla 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2017/625, pokiaľ ide o zoznamy zvierat, produktov živočíšneho pôvodu, zárodočných produktov, vedľajších živočíšnych produktov a odvodených produktov, zmiešaných výrobkov, ako aj sena a slamy podliehajúcich úradným kontrolám na hraničných kontrolných staniciach, a ktorým sa zrušuje vykonávacie nariadenie Komisie (EÚ) 2019/2007 a rozhodnutie Komisie 2007/275/ES (Ú. v.
EÚ L 132, 19.4.2021, s. 24).
(3) Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
(4) Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v.
EÚ L 131, 17.5.2019, s. 18).
(5) Delegované nariadenie Komisie (EÚ) 2022/887 z 28. marca 2022, ktorým sa mení delegované nariadenie (EÚ) 2019/625, pokiaľ ide o číselné znaky kombinovanej nomenklatúry a harmonizovaného systému a dovozné podmienky určitých zmiešaných výrobkov, ktorým sa mení delegované nariadenie (EÚ) 2019/2122, pokiaľ ide o určitý tovar a vtáky ako spoločenské zvieratá oslobodené od úradných kontrol na hraničných kontrolných staniciach, a ktorým sa mení delegované nariadenie (EÚ) 2021/630, pokiaľ ide o požiadavky na zmiešané výrobky oslobodené od úradných kontrol na hraničných kontrolných staniciach (Ú. v.
EÚ L 154, 7.6.2022, s. 23).